આજે આંબેડકરને વડોદરા છોડાવ્યાની શતાબ્દીએ, આંબેડકરે ચાહ્યો હતો તેવો દલિત અત્યાચાર મુક્ત અને સમાનતાયુક્ત ભારતીય સમાજ હજુ રચાયો નથી અને સો વરસ પછી પણ દલિતોને રોકટોક કે ભેદભાવ વગર રહેવા ઘર મળતું નથી.બીજી તરફ ખુદ દલિતો સંઘર્ષસેનાની આંબેડકરને વિસારે પાડી બંધારણના મસીહા આંબેડકરને વળગી રહ્યા છે અને સરકારી નોકરીઓ અને અનામતને જ ઉધ્ધારની એકમાત્ર ગુરુ કિલ્લી માની બેઠા છે. બાબાસાહેબે કહ્યું હતું, “મારા જીવતે જીવ તમે લોકો(દલિતો) કેવું પરિવર્તન લાવો છો એ મારે જોવું છે.”